### Beslutning

Anbefales.

### Sagsfremstilling

### Resume og sagens baggrund

I forbindelse med udviklingen af [adresse] og øget aktivitet på området er der et ønske om, at man kan køre helt frem til [adresse] med modulvogntog. I den forbindelse har Kalundborg Kommune ansøgt Vejdirektoratet om optagelse af strækningen fra rute 23 ved krydset mellem [adresse] og [adresse] frem til [adresse] som modulvogntogsrute. Vejdirektoratet har givet en midlertidig dispensation til ruten med et vilkår om, at krydset mellem [adresse] og [adresse] ombygges. Der skal til dette projekt gives en anlægsbevilling.

### Indstillinger

Direktøren indstiller, at der gives en anlægsbevilling på 2,0 mio. kr. finansieret af kassen til forundersøgelser, rådgivning, projektering og udførelse af anlægsarbejder i forbindelse med ombygning af krydset mellem [adresse] og [adresse].

### Behandling

Teknik- og Miljøudvalget, Økonomiudvalget, Kommunalbestyrelsen.

### Sagsfremstilling

I forbindelse med udviklingen af [adresse] er der blevet behov for at kunne tilgå Ny Vesthavn med modulvogntog. På den baggrund har Vejdirektoratet i april 2021 givet en midlertidig dispensation til, at der kan køres med modulvogntog på [adresse] gennem krydset mellem [adresse] og [adresse] alene understøttet af skiltning.

Den midlertidige dispensation løber frem til den 30. november 2021, hvor der udover skiltning skal foretages en ombygning af krydset for blandt andet at gøre det mere sikkert for bløde trafikanter.

En eventuel forlængelse af den midlertidige dispensation er drøftet med Vejdirektoratet, som opfordrer til, at krydset ombygges snarest muligt.

Det samlede anlægsbudget for projektet forventes at ville ligge på cirka 2,0 mio. kr. for en mindre ændring af krydset alene således, at der kan køres på tværs af krydset med modulvogntog. Der tages i ombygningen ikke højde for eventuelle fremtidige kapacitetsudfordringer.

Der er ikke afsat et rådighedsbeløb til projektet, og projektet vil derfor skulle finansieres af kassen. Der søges derfor nu om en anlægningsbevilling på 2,0 mio. kr. finansieret af kassen til forundersøgelser, rådgivning, projektering og udførelse af anlægsarbejder.

Der er på nuværende tidspunkt ikke indgået aftale med Vejdirektoratet og/eller Kalundborg Havn om eventuel fordeling af finansieringen.

### Økonomiske konsekvenser

Anlægsbevillingen på 2,0 mio. kr. til forundersøgelser, rådgivning, projektering og udførelse af anlægsarbejder foreslås finansieret af kassen i 2021.

[adresse] bemærkninger er indarbejdet i sagen.